Advertensies | Afrikaanse Nuus
Adverteer vandag in Afrikaanse Nuus vir koste-effektiewe besigheidsblootstelling. Afrikaanse Nuus bied tans advertensie geleenthede in drie kategorieë naamlik:
Binne-Berig Advertensies, en
VOORBLAD ADVERTENSIEAanlyn Bestellings
BINNE-BERIG ADVERTENSIEAanlyn Bestellings
VOLBLAD ADVERTENSIEAanlyn Bestellings
Gedetailleerde besonderhede volg hierna.
LW: Alle advertensies word vir ‘n volle maand op Afrikaanse Nuus se webblad vertoon tensy langer periodes andersins aangedui word. Advertensies word dus nie net eenmalig vertoon soos in gedrukte publikasies, uitsendings of per geleentheid soos in ander media nie!!!
VOORBLAD ADVERTENSIES - KLIK HIER VIR INFORMASIE
Voorblad Advertensies word aaneenlopend aan alle webblad besoekers vertoon, ongeag watter bladsy of berig besoek word. Die vertoon van Voorblad Advertensies kan egter verskil afhangend van die grootte van die besoeker se toestel-skerm. Met ‘n volgrootte rekenaarskerm verskyn die Voorblad Advertensiekolom gewoonlik aan die regterkant van berigte na die streeknuus, terwyl dit andersins onder berigte na die streeknuus sal verskyn indien die besoeker ‘n selfoon of ‘n smalskerm-toestel gebruik.
Voorblad Advertensie-ruimtes word met ‘n maksimum van nege ander adverteerders gedeel; met ander woorde tien advertensies word geroteer binne dieselfde advertensie ruimte sodat elke advertensie minstens een tiende blootstelling geniet. Indien ‘n adverteerder dan ‘n spesifieke advertensieruimte eksklusief wil reserveer, is ‘n Prima-opsie beskikbaar met addisionele Facebook en Radio blootstelling vir die betrokke maand. Lees meer oor Prima-opsies hierna.
LW: Die voorstelling van die beskikbare Voorblad Advertensieruimtes hiernaas dui die VERTOON GROOTTES aan en NIE die spesifikasies waarvolgens advertensies ingedien word nie. Ons sagteware verstel of verklein grafika outomaties tot die regte vertoon grootte soos toegelaat vir die betrokke advertensieruimte. Sien “Advertensie Spesifikasies” verder op hierdie blad vir die spesifikasies waarvolgens advertensies ingedien word.
BINNE-BERIG ADVERTENSIES - KLIK HIER VIR INFORMASIE
Binne-Berig Advertensies verskyn aan die bokant, in die middel of aan die onderkant van berigte:
Bokant Advertensie – Verskyn slegs in berigte met meer as ‘n 100 woorde,
Onderkant Advertensie – Verskyn slegs in berigte met meer as 300 woorde, en
Middel Advertensie – Verskyn slegs binne berigte met meer as 500 woorde.
LW: Slegs “Onderkant Advertensies” is tans beskikbaar.
Na raming is ongeveer 99 persent van alle berigte in Afrikaanse Nuus langer as 100 woorde, ongeveer 65 persent is langer as 300 woorde, en ongeveer 5 persent van alle berigte is langer as 500 woorde. Hierdie persentasies kan egter wysig en word NIE gewaarborg nie aangesien die aantal woorde per berig kan varieer volgens die behoefte van die berigskrywer. Die redaksie moedig skrywers egter aan om toe te sien dat berigte minstens 300 woorde bevat met die uitsondering van nuusflitse wat korter kan wees, maar verkieslik nooit korter as 100 woorde nie. Rubrieke is in baie gevalle langer as 500 woorde.
Binne-Berig Advertensie-ruimtes word met ‘n maksimum van nege ander adverteerders gedeel; met ander woorde tien advertensies word geroteer binne dieselfde advertensie ruimte sodat elke advertensie minstens een tiende blootstelling geniet. Indien ‘n adverteerder dan ‘n spesifieke advertensieruimte eksklusief wil reserveer, is ‘n Prima-opsie beskikbaar met addisionele Facebook en Radio blootstelling vir die betrokke maand. Lees meer oor Prima-opsies hierna.
LW: Die voorstelling van die Binne-Berig Advertensieruimte hierbo dui die VERTOON GROOTTES aan en NIE die spesifikasies waarvolgens advertensies ingedien word nie. Ons sagteware verstel of verklein grafika outomaties tot die regte vertoon grootte soos toegelaat vir die betrokke advertensieruimte. Sien “Advertensie Spesifikasies” verder op hierdie blad vir die spesifikasies waarvolgens advertensies ingedien word.
VOLBLAD ADVERTENSIES - KLIK HIER VIR INFORMASIE
‘n Volledige berig oor u besigheid, produkte of dienste kan gepubliseer word op ‘n statiese advertensie bladsy. U kan egter ook ‘n enkele produk of diens op hierdie wyse adverteer. Adverteerders moet egter self die berig, grafika, foto’s en ander media vir die advertensie verskaf. Indien Video, Klank en/of Kaarte gebruik word, kan dit ook vooraf opgelaai en opgestel word op eksterne media bedieners soos YouTube, SoundCloud, Google-kaarte, ens. Die Volblad Advertensie of berig sal deur die redaksie geredigeer word om te verseker dat daar by standaard praktyke gehou word en NIE om teks te wysig of taalversorging te doen nie.
Met ‘n Volblad Advertensie hoef u nie ‘n webtuiste te besit om al u produkte of dienste te adverteer nie aangesien die advertensie ook as ‘n “webtuiste” kan dien. Indien u besluit om ‘n langtermyn Volblad Advertensie te plaas, kan u selfs die webadres van u advertensieblad op u besigheidskaartjies of brosjures aandui.
Volblad Advertensies kan skakels na addisionele informasie en ander media elemente soos videos, klankbane, skyfievertonings, ‘n interaktiewe padkaart en ander media elemente bevat. Beperkings kan egter op media elemente geplaas word om te verseker dat die Volblad Advertensie nie ons webbediener onnodig belas nie. Sien die beperkings hierna.
Volblad Advertensies word ook nie met ander adverteerders gedeel nie. Die adverteerder geniet dus voltydse blootstelling indien webtuiste-besoekers die betrokke bladsy wil besoek. Ons plaas ook ‘n GRATIS Voorblad Advertensie (VA3) vir Volblad Adverteerders om meer besoekers na u Volblad Advertensie te lok. Daarbenewens kan Volblad Advertensies ook deur soek-fasiliteite soos Google, Bing en Yahoo waargeneem word en kan die Volblad Advertensie ook binne daardie soekresultate gelys word volgens die betrokke soek-fasiliteit se eie algoritmes.
VOLBLAD ADVERTENSIE BEPERKINGS:
Die volgende spesifikasies en beperkings het ten doel om die gebruik van grafiese media te beperk sodat ons bediener nie onnodig belas word nie – Dit is geensins ‘n aanduiding van komponente wat in advertensies teenwoordig moet wees nie. Gebruik net daardie media-elemente wat u benodig om u boodskap KORT EN KRAGTIG oor te dra:
Maksimum Woorde Toegelaat – 1000 Woorde (spasies uitgesluit)
Maksimum Foto’s Toegelaat – 12 Standaard Foto’s (640×480 JPG) of 6 Groot Foto’s (1280×960 JPG). Besoekers kan op ‘n kleiner weergawe van ‘n foto klik om die vergroting te sien. Foto’s kan individueel, in skyfievertonings of in ‘n foto-rangskikking geakkommodeer word.
Maksimum Video en Klank Toegelaat – 6 YouTube of ander video’s wat vanaf ‘n eksterne bediener gestoom word (Slegs een video van minder as 30 Mb indien die video deur Afrikaanse Nuus gehuisves word). Alternatiewelik kan op tot 50 Klankbane vanaf ‘n eksterne klankbaan bediener soos SoundCloud, ReverbNation en ander bedieners ingetrek word. Alle oorspronklike video’s moet minstens 640 pixels wyd wees. Let asseblief daarop dat video en klank wat vanaf eksterne bedieners gestroom word, self deur die adverteerder op daardie sosiale fasiliteite gelaai moet word. Versoek ‘n opsionele kwotasie indien u tegniese hulp verlang, andersins kan u net ‘n nota in u advertensie bewoording laat met ‘n skakel na die eksterne media-bron.
Maksimum Kaarte Toegelaat – 2 Kaarte vanaf eksterne bronne soos Google- of Bing-kaarte word toegelaat, alternatiewelik kan een kaart deur Afrikaanse Nuus gehuisves word.
Ander Opsies – Talle ander opsies soos Vinnige Reaksie Kodes, Accordion, Knoppies, Tellers, Informasie-blokke, Tabelle, Vraagbriewe en meer is op aanvraag beskikbaar binne beperkings soos deur Afrikaanse Nuus se webmeester bepaal. Versoek ‘n opsionele kwotasie indien u tegniese hulp verlang.
Adverteerders kan egter ook HTML kode in teks formaat indien vir Volblad Advertensies indien ‘n eie webblad-ontwerper gebruik word.
LW: Adverteerders mag nie die Volblad Advertensie onderverhuur of “advertensieruimtes verkoop” aan ander adverteerders nie. Publikasies soos koerante of tydskrifte, Groepe en Organisasies moet dus vooraf goedkeuring verkry indien produkte en dienste van hul lede bemark word.
AANVULLENDE PRIMA BLOOTSTELLING - KLIK HIER VIR INFORMASIE
Met Prima Advertensies bied ons die beste moontlike blootstelling aan die adverteerder. Die volgende word alles ingesluit by hierdie spesiale pakket:
Voltydse blootstelling op Afrikaanse Nuus (Die spasie word nie met ander adverteerders gedeel nie).
Die Adverteerder se webtuiste word ingesluit in Afrikaanse Nuus se “Soek met Google” fasiliteite.
n Weeklikse Advertensie op Afrikaanse Nuus se Facebook blad.
LW: Facebook Advertensies word slegs op Afrikaanse Nuus se Facebook-blad vertoon tussen die ander muur-plasings. Hoewel die advertensie deurlopend binne die Advertensie Fotoalbum op Facebook beskikbaar sal wees, word die advertensie slegs een keer per week (4 keer per maand) tussen ander muur-plasings herhaal.
Afrikaanse Nuus se Facebook Advertensies hou geensins verband met Facebook se eie advertensies nie, en word slegs op Afrikaanse Nuus se Facebook-blad vertoon.
Sien Vrae en Antwoorde indien u enige vrae het.
Sien ook Borgskappe vir ander bemarkingsopsies.
Alle advertensies, grafika en ander media moet aan die volgende spesifikasies voldoen:
Grafika Groottes in Pixels (px)
Vierkantige Advertensies = 500 x 500
Langwerpige Horisontale Advertensies = 640 x 80
Landskap Foto’s = 640 x 480
Slegs JPG word aanvaar vir statiese grafika of foto’s.
GIF en PNG word aanvaar vir grafiese animasies. Hierdie formate verbruik egter ongeveer 10 keer meer data as JPG en lei tot onnodige data verbruik vir ons lesers. Daarom word GIF en PNG slegs vir grafiese animasies toegelaat en NIE vir statiese grafika nie.
Die gebruik van BMP en ander grafiese formate word verbied.
Die vertoon van grafiese geweld, kru- of vloekwoorde, bloed, pornografie, seks-items, gewaagde foto’s, dwelms, sigarette of ander verbode items word nie in advertensies toegelaat nie. Geen flitsende of springende grafika sal gebruik word nie.
Alle advertensies is onderworpe aan die volgende voorwaardes:
Afrikaanse Nuus behou die reg voor om enige advertensie te weier. Geen advertensies wat strydig met wetgewing is of wat pornografie, dwelms, dobbel, haatspraak of ander obskure produkte of aktiwiteite bevorder, sal aanvaar word nie. Die Redaksie se besluite hieroor is finaal en geen motivering of verdere skrywes sal hieroor gevoer word nie.
Indien ‘n adverteerder reeds vir ‘n advertensie betaal het en die advertensie word geweier, sal die oorspronklike transaksie bloot omgekeer word. Afrikaanse Nuus sal geensins enige ander betaal metode as die oorspronklike transaksie gebruik vir enige terugbetalings nie.
Alle advertensie-pryse sluit grafiese ontwerp- en/of produksiekoste uit.
Adverteerders kan hul eie grafika vir advertensies verskaf, of andersins moet ‘n addisionele bestelling geplaas word vir die grafiese ontwerp en produksie van ‘n advertensies. Grafiese ontwerp van advertensies deur Afrikaanse Nuus se grafiese kunstenaars, word totaal aan die kreatiwiteit van die grafiese ontwerpers oorgelaat. Enige spesifikasies wat deur adverteerders verskaf word, sal slegs as ‘n riglyn vir grafiese ontwerpe dien.
Grafika en media vir advertensies moet voldoen aan al die standaard spesifikasies insluitend afmetings, formaat en verkieslik ook die kleurskema vir die betrokke advertensieruimte.
Indien ‘n advertensie bestelling ontvang word sonder geskikte grafika of ‘n bestelling vir grafiese ontwerp, behou Afrikaanse Nuus die reg voor om die advertensie af te keur of om die advertensie te plaas in gewone teks of ‘n grafiese weergawe van gewone teks.
Alle advertensies word vir ‘n volle maand geplaas en word daarna verwyder tensy ‘n langer periode vooraf deur die adverteerder gekies word.
Indien advertensieruimtes vol bespreek is, sal voorkeur verleen word aan adverteerders volgens die datum volgorde wat betalings vir advertensies ontvang word. Ander adverteerders se advertensies sal dan op ‘n latere datum geskeduleer word, of addisionele advertensieruimte sal daarvoor ingeruim word indien moontlik en wenslik.
Afrikaanse Nuus behou die reg voor om advertensie-pryse aan te pas sonder aankondigings. Vooraf betaalde advertensies sal na prysaanpassings steeds geakkommodeer word teen dieselfde tarief wat geldig was voor die prysaanpassings, terwyl die nuwe tariewe betaalbaar sal wees op alle bestellings wat na die prysaanpassings ontvang word.